
A magyar és finn fiatal felnőttek szabadidős sportfogyasztásának összehasonlító vizsgálata (2013 –2014) és erre épülő preventív egészségmegőrző képzési program

Választásomban szerepet játszott, hogy Erasmus ösztöndíjasként volt lehetőségem Finnországban tanulni. Vizsgáltam ki, hogyan vélekedik a sportolásról, az egészségtudatos magatartásról és a prevencióról. Empirikus kutatásomat kérdőíves módszer segítségével mértem. Vizsgálatomban az Oulu –i és a Szegedi Tudományegyetem mérnöktan hallgatóival készítettem el a felmérést. A kérdőívet 110 finn valamint 100 magyar diák töltötte ki. A magyar kérdőívek elkészítése után, azok angol tükörfordítását osztottam ki a finn hallgatók között, személyesen. A primer kutatásom megkezdése előtt, előzetes kutatásokra támaszkodtam, mint az Eurobarometer, KSH, OLEF 2000,2003 - as adatai. Vizsgáltam, hogy az egyetem valamint a munkahely, amennyiben a fiatal felnőttek már dolgoznak, miként járul hozzá egészségük megőrzéséhez, valamint rendszeres testmozgásuk elősegítéséhez. Munkámból megtudjuk, hogy nincsenek nagyarányú különbségek a magyar és finn hallgatók között. A fiatalok életében fontos szerepet játszik a sport és az egészségtudatos magatartás. A résztvevők több mint fele rendszeresen sportol. A preventív magatartásformák közül az egészséges táplálkozásnak és rendszeres mozgásnak kiemelt szerepet tulajdonítanak. Az egyetemek és a munkahelyek kevésbé felkészültek. Az adatok alapján megerősödött bennem a felnőttképzési szakember felelőssége és úgy gondolom, hogy a képzési program kidolgozásával tehetünk a fiatal felnőttek egészségéért és talán így tudatosíthatjuk bennük a sport és az egészség hasznosságát.



